# Alcor

Alcor (g de l'Ossa Major / g Ursae Majoris) és un estel de la constel·lació de l'Ossa Major. Aquest títol pot tenir el mateix origen que el d'Alioth (ε de l'Ossa Major).

## Noms

Un altre nom utilitzat per designar a aquest estel va ser Suhā, «l'oblidada» o «la perduda», ja que només és perceptible per a un observador atent; Al Sahja era una altra forma d'aquest nom. Així mateix apareix com al "Khawwar", «la feble» —en comparació a la veïna Mizar (ζ Ursae Majoris)—, en una llista de noms àrabs d'estels publicada el 1895.
Al nord d'Alemanya 80 Ursae Majoris ha estat anomenada der Hinde, «la cèrvola», mentre que en l'Alemanya inferior se la coneixia com a Dumke o, en Holstein, com Hans Dümken. Els hongaresos la denominen Göntzol. Finalment, a la Xina rebia el títol de Foo Sing, l'«estel secundari».

## Característiques

De magnitud aparent +3,99, és una estrella blanca de la seqüència principal de tipus espectral A5V. La seva temperatura superficial és de 8.000 K i és 12 vegades més lluminosa que el Sol. La seva velocitat de rotació és de 218 km/s, 100 vegades més ràpida que la del Sol. A més, és un estel lleugerament variable.
Alcor està separada 11,8 minuts d'arc de Mizar (ζ Ursae Majoris) i el poder distingir a aquests dos estels a ull nu constitueix un exercici clàssic d'agudesa visual. Físicament els dos estels estan separats un quart d'any llum, i encara que els seus moviments propis indiquen que es mouen juntes, no és clar si formen un veritable sistema binari o si només són companys òptics com s'havia pensat fins ara.
Al seu torn, la pròpia Alcor és un binari proper. La lluentor de l'estel acompanyant permet deduir que aquest és un nan vermell de tipus M3. Amb una separació mínima de 25 ua respecte a Alcor, triga almenys 90 anys a completar una òrbita al voltant de la seu lluent company.
Igual que altres estels de la constel·lació —entre els quals a més de Mizar es troben Merak (β Ursae Majoris), Alioth (ε Ursae Majoris) i Megrez (δ Ursae Majoris)— forma part de l'Associació estel·lar de l'Ossa Major, conjunt d'estels amb un origen comú i que tenen un moviment similar per l'espai.

## Referències

* ↑ Philip M. Hinz «Discovery of a faint companion to Alcor using MMT/AO 5 {mu}m imaging» (en anglès). Astronomical Journal, 3, 1r febrer 2010, pàg. 919–925. DOI: 10.1088/0004-6256/139/3/919.
* 1 2 3 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Philip M. Hinz «Discovery of a faint companion to Alcor using MMT/AO 5 {mu}m imaging» (en anglès). Astronomical Journal, 3, 1r febrer 2010, pàg. 919–925. DOI: 10.1088/0004-6256/139/3/919.
* ↑ «UBV photometry of stars whose positions are accurately known. VII». Astronomy and Astrophysics, 1993, pàg. 591–592.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «Rotational velocities of A-type stars in the northern hemisphere. II. Measurement of v sin i» (en anglès). Astronomy and Astrophysics, 3, 01-10-2002, pàg. 897-911. DOI: 10.1051/0004-6361:20020943.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 Parsecs: The Northern Sample. I» (en anglès). Astronomical Journal, 4, 01-10-2003, pàg. 2048–2059. DOI: 10.1086/378365.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* ↑ «Alcor» (en anglès). SIMBAD (Centre de Dades astronòmiques d'Estrasburg). [Consulta: 11 desembre 2020].
* 1 2 3 Allen. Courier Dover Publications. (en anglès). ISBN 0-486-21079-0.
* 1 2 3 «Alcor» (en anglès). Stars. Jim Kaler. [Consulta: 11 desembre 2020].